सूरत की कागज फैक्टरी में लगी भीषण आग  
लोगों का आरोप है कि दमकल विभाग ने मौके पर पहुचने में देरी की, जिसके चलते आग इलाके में फैल गई और लाखों का माल स्वाहा हो गया।
सूरत के भाठेना में देर रात एक गोदाम में भयानक आग लगने से लाखों का माल जलकर राख हो गया। यह फैक्ट्री कागज बनाने की थी। आग पर काबू पाने के लिए दमकल की 12 गाड़ियों को कड़ी मशक्कत करनी पड़ी।  दमकल कर्मियों के मुताबिक आग सिलिंडर ब्लास्ट की वजह से ज्यादा भीषण हो गई और आसपास के इलाके में फैलने लगी, जिसके चलते कई झोपड़ियां इसकी चपेट में आ गईं। स्थानीय लोगों का आरोप है कि दमकल विभाग ने मौके पर पहुचने में देरी की, जिसके चलते आग इलाके में फैल गई।